250 परिवारों को हटाया गया, खतरनाक इमारतों की लिस्ट में शामिल नहीं थी
Mumbai Thane Building Crack Case - महाराष्ट्र के ठाणे में खंभों में दरार के बाद 5 इमारतों को खाली कराया गया
ठाणे में छतों और खंबों पर दरार दिखने के बाद 5 इमारतों को खाली करा दिया गया है। इनमें 250 परिवार रहते हैं। एक अधिकारी ने बताया कि इमारतों की कुछ छतें गिरनी शुरू हो गई थीं। इसके बाद ऐहतियातन इन्हें खाली कराने का कदम उठाया गया है।
अधिकारी के मुताबिक, शनिवार को दरारें नजर आईं। इसके बाद फायर डिपार्टमेंट और नगरनिगम के अधिकारियों ने इनका निरीक्षण किया। दरारें क्यों आईं, यह अभी नहीं पता चल पाया है। ये इमारत 1998 में बनी थी और यह खतरनाक इमारतों की लिस्ट में शामिल नहीं है। इन इमारतों का एक बार फिर निरीक्षण लिया जाएगा, इसके बाद आगे का कदम उठाया जाएगा।
रिपोर्ट्स के मुताबिक, जिन परिवारों को इन इमारतों से हटाया गया है, उनके रहने की व्यवस्था प्रशासन की ओर से नहीं की गई है। वे खुद ही अपने रहने के लिए आसरा तलाश रहे हैं। जर्जर इमारतों की वजह से किसी को कोई चोट नहीं आई है।
इमारतों में दरार से जुड़ी ये खबरें भी पढ़ सकते हैं...
जम्मू-कश्मीर के डोडा में 21 घरों में दरार आई, जमीन धंसने से हालत बिगड़ी
उत्तराखंड के जोशी मठ जैसी आपदा जम्मू-कश्मीर में आई। जम्मू के डोडा में जमीन धंसने से 21 घरों में दरार आ गई थीं। सूचना पर पहुंचे थथरी के SDM ने आपदा से पीड़ित लोगों को सुरक्षित जगहों पर ले जाया गया था। पूरी खबर यहां पढ़ें...
नैनीताल की झील 43 किमी एरिया डुबो देगी, उत्तराखंड में 5 और 'जोशीमठ' हादसे के करीब
बसंती दादी की उम्र 80 साल है। वृद्धावस्था पेंशन से गुजारा होता है। संपत्ति के नाम पर एक चीज है, अपना घर। दीवारें दरक रही हैं, घर कब गिर जाए, कोई भरोसा नहीं। बसंती दादी पूछती हैं- ‘मेरे न कोई आगे है, न पीछे। पेंशन से दो रोटी खाऊं या इस घर की मरम्मत करवाऊं। आप बता दो, इस उम्र में घर छोड़कर कहां जाऊं।’​​​​​​ पूरी खबर यहां पढ़ें...
23 और घरों में दरारें, लेकिन पानी का रिसाव कम, जोशीमठ में 237 परिवार हटाए
जोशीमठ में 23 और घरों में दरारें आ गई थीं। मंगलवार तक सर्वे टीम ने 849 घरों को दरारों वाला क्रॉस मार्क लगाया था। इनमें से 155 निजी भवन और 10 व्यापारिक प्रतिष्ठानों को पूरी तरह से असुरक्षित माना गया। पूरी खबर यहां पढ़ें...